**vznesené Pripomienky v rámci medzirezortného pripomienkového konania**

Odporúčanie postupu informatizácie územnej samosprávy



|  |  |  |  |  |  |
| --- | --- | --- | --- | --- | --- |
| 37 | Slovensko. Digital | K celému dokumentu Žiadame do dokumentu doplniť analýzu celkových nákladov na jednotlivé riešenia, t.j. pre obec zapojenú do IS DCOM (centrálne náklady a náklady obce), a rovnako aj pre obec ktorá nie je zapojená do IS DCOM, náklady pre VÚC. Špeciálne žiadame do dokumentu doplniť plošné finančné nástroje určené pre jednotlivé obce na plnenie úloh v oblasti informatizácie VS, napr. dopytové výzvy. | Z | ČA | Analýza nákladov na jednotlivé riešenia bude vznikať v rámci jednotlivých projektov, ktoré budú pomenované v rámci akčného plánu OPIUS. |
| 38 | Slovensko. Digital | K celému dokumentu Žiadame z dokumentu odstrániť zmienky, že navrhnutým riešením majú byť pokryté aj podriadené organizácie obcí. Dokument nikde analyticky ani návrhovo túto oblasť nepokrýva. | Z | N | Tento dokument uvádza, že je potrebné definovať oblasti v pôsobnosti podriadených organizácií pre elektronický výkon verejnej moci, nakoľko táto oblasť nie je z pohľadu informatizácie pokrytá. Analýza a návrh ďalšieho postupu bude predmetom Akčného plánu OPIUS. |
| 39 | Slovensko. Digital | K celému materiálu Celý dokument je mimoriadne jednostranne orientovaný na riešenie IS DCOM. Žiadame do analytických častí dokumentu doplniť prehľad súčasného stavu aj iných riešení, najmä pre obce nevyužívajúce služby IS DCOM, mestá, VÚC. Rovnako do návrhových častí dokumentu žiadame doplniť riešenia pre obce nepripojené do IS DCOM, v rámci zachovania konceptu dobrovoľnosti. Alternatívou je premenovanie dokumentu na "Odporúčanie postupu rozvoja IS DCOM" s tým, že neide riešenie pre celú samosprávu. | Z | N | Súčasťou pracovnej skupiny Informatizácia samosprávy UPVII boli zástupcovia UNM, VÚC, ZMOS a pod. a dokument obsahuje výstupy všetkých zainteresovaných strán. Aktívnymi účastníkmi tejto pracovnej skupiny boli DEUS a ZMOS. |
| 40 | Slovensko. Digital | Ku kap. 2.1, časť "Nevyhnutné a dôležité predpoklady pre úspešné zavádzanie informatizácie do ÚS" Žiadame doplniť aj poskytovanie zdrojov na informatizáciu pre samotne obce, a to na nediskriminačnom princípe v rovnakej výške bez ohľadu na to, či si pri rešpektovaní princípu dobrovoľnosti zvolia riešenie IS DCOM, alebo iné. | Z | N | OPIUS vychádza zo stratégie informatizácie miestnej územnej samosprávy - SIMUS, ktorá bola schválená 95% všetkých obcí a miest na Slovensku na Rade ZMOS. Dopytové výzvy na financovanie potrieb obcí a miest v oblasti informatizácie boli a sú priebežne otvárané o.i. pre všetky obce a mestá (t.j. aj tie, ktoré nie sú v IS DCOM). |
| 41 | Slovensko. Digital | Ku kap. 2.2 Žiadame doplniť princíp podpory lokálnych riešení, diverzity a týmto spôsobom aj posilnenie kompetitívnosti riešení jednotlivých obcí navzájom. Tieto prístupy sú územnej samospráve vlastné. | Z | N | Zodpovedané v rámci odpovede na pripomienku č. 39 a 40. |
| 42 | Slovensko. Digital | Ku kap. 2.2, bod e) Komfort pre občana Žiadame v tomto bode určiť cieľ "komfortu" podstatne širšie než len využívanie konceptu 1x a dosť, vrátane zarhnutia podpory poskytovania služieb geograficky blízko občanom. | O | A | Zapracované. Boli doplnené ďalšie princípy z NKIVS. |
| 43 | Slovensko. Digital | Ku kap. 3.1, bod b) Odstavec "Zároveň však v zmysle interoperability jednotlivých stavebných blokov architektúry verejnej správy je žiaduce, aby mal klient voči celej verejnej správe k dispozícii jednotné portfólio klienta, kde bude mať k dispozícii všetky údaje a rozhodnutia na jednom mieste...." žiadame odstrániť, nie je pravdivý. Ineroperabilita sa na úrovni front-endu rieši aj iným spôsobom ako centrálnymi riešeniami, ináč by celý internet musel byť centrálne riadený aby bol interoperabilný. | Z | A | Upresnené. „Pre dosiahnutie takéhoto stavu je potrebné, aby informačné systémy ÚS (IS DCOM a akékoľvek iné IS) v koordinácii so štátnou správou poskytli všetky potrebné dáta, ktoré evidujú o klientovi centrálnemu komponentu a zároveň zabezpečili súlad s ochranou osobných údajov podľa európskej smernice GDPR.“ |
| 44 | Slovensko. Digital | Ku kap. 3.1, bod b) Portfólio klienta samosprávy Žiadame tento bod premenovať na "Realizácia konceptu Moje údaje". Tento bod sa týka služieb realizovaných v rámci konceptu Moje údaje, tento termín sa používa aj v NKIVS. | O | A | Zapracované |
| 45 | Slovensko. Digital | Ku kap. 3.1, bod c) Žiadame doplniť riešenie pre obce nezapojené do IS DCOM, konkrétne principiálne zjednodušenie budovania integrácií, vrátane využitia konceptu OpenAPI. | Z | N | Zodpovedané v rámci odpovede na pripomienku č. 39 a 40. |
| 46 | Slovensko. Digital | Ku kap. 3.1, bod e) Pojem „súhrnné podania“ nám nie je známy a v NKIVS sa nevyskytuje. Žiadame tento novo navrhnutý koncept najprv prediskutovať v odborných fórach a až následne ho vkladať ako úlohu pre samosprávu. | Z | A | Súhrnné podania je synonymom životných situácii v súlade s NKIVS, a takto je to aj v dokumente vysvetlené. |
| 47 | Slovensko. Digital | Ku kap. 3.2, bod a) Nie je preukázané, že centralizácia vedie k efektívnosti, obzvlášť v prostredí eGovernmentu SR. Naopak, prílišná centralizácia potláča konkurenciu, ktorá je skutočným tlakom na efektívnosť. Žiadame doplnit princíp podporovania konkurencie viacerých riešení obcí. | Z | N | Rovnosť príležitosti je zabezpečená možnosťou obcí a miest uchádzať sa o dopytové výzvy a rozvíjať ich IS. |
| 48 | Slovensko. Digital | Ku kap. 3.2, bod c) Koncept „trhoviska aplikácií“ nám nie je známy a v NKIVS sa nevyskytuje. Žiadame tento novo navrhnutý koncept najprv prediskutovať v odborných fórach a až následne ho vkladať ako úlohu pre samosprávu. | Z | N | Táto téma bola diskutovaná v rámci pracovnej skupiny Informatizácia samosprávy. Trhovisko aplikácii ako tému treba rozvinúť a podporiť malé a stredné podnikanie. Táto pripomienka Slovensko Digital je v rozpore s ich pripomienkou 47. |
| 49 | Slovensko. Digital | Ku kap. 3.2, bod g) Žiadame vypustiť vetu "Rovnako je tak potrebné do prostredia Vládneho cloudu migrovať aj riešenia vyšších územných celkov, ...". Pre toto tvrdenie nevidíme žiadnu podpornú argumentáciu a žiadame ho odstrániť, v rámci podpory konceptu dobrovoľnosti. | Z | ČA | Upravené v súlade s NKIVS a vyjadrením SK8. |
| 50 | Slovensko. Digital | Ku kap. 3.2, bod h) Žiadame vetu "Pre ÚS je odstránenie bielych miest pripojenia na internet prioritné, a preto bude participovať na realizácii projektu OPII..." prepracovať tak, aby namiesto jedného OPII projektu uvádala, že orgánom ÚS budú poskytnuté zdroje na vyriešenie bielych miest. | O | ČA | Zapracované v texte. |
| 51 | Slovensko. Digital | Ku kap. 3.2, bod j) Tento bod zmeniť nie na podporu konkrétnych projektov, ale určením cieľa. Je cieľom poskytovanie bezplatného WiFi vo všetkých verejných priestoroch? Alebo iba v niektorých? Nevieme, ale práve preto je to potrebné v dokumente upresniť. | O | ČA | Zapracované v texte. |
| 52 | Slovensko. Digital | Ku kap. 3.2, bod.b) Žiadame tento bod vypustiť. Materiál neobsahuje žiadnu analýzu súčasného stavu, potrieb, konkrétnych riešení pre oblasť podriadených organizácií. Napr. základné školy sú v súčasnosti exemplárnym príkladom, ako „lokálne“ riešenia sú funkčne bohaté a nákladovo efektívne, na rozdiel od centrálnych riešení doteraz zabezpečovaných Ministerstvom školstva. Zároveň nie je jasné kam, resp. do čoho sa majú podriadené organizácie zapájať. | Z | N | Analýza a návrh ďalšieho postupu bude predmetom Akčného plánu OPIUS. |
| 53 | Slovensko. Digital | Ku kap. 3.3 Žiadame doplniť meranie a vyhodnocovanie kvality elektronických služieb jednotlivých obcí a kontinuálne zlepšovanie kvality elektronických služieb aj na základe spätnej väzby od používateľov. | Z | A | Dokument obsahuje v kapitole 5 merateľný ukazovateľ prepojením na ukazovatele NKIVS. |
| 54 | Slovensko. Digital | Ku kap. 3.3, bod b) Publikovanie otvorených údajov žiadame nespájať s MPIIÚ resp. CSRÚ. K jednotnej štruktúre otvorených údajov samosprávy už existuje úloha týkajúca sa vypracovania tzv. „publikačného minima“, žiadame naviazať text na túto úlohu. | Z | A | Zapracované v texte. |
| 55 | Slovensko. Digital | Ku kap. 3.4 Žiadame koncept Smart City nezužovať na „pripojenia senzorov“, dokonca „komerčné využitia“. Túto časť žiadame prepracovať tak, aby zohľadňovala plný rozsah tohto konceptu pre obec, najmä získavania a využívanie údajov a podporu vnútorných procesov obce na ich základe. | Z | N | OPIUS nezužuje Smart city len na „pripájanie senzorov“. Viď text v dokumente: „Cieľom je maximálne využitie informačných technológií na lepšie riadenie ÚS, a na intenzívnejšej participácii občanov a podnikateľov na tomto procese.“ |
| 56 | Slovensko. Digital | Ku kap. 4.1 Vypustiť vetu "Koordinovať, prípadne legislatívne upraviť, aby každý vlastník SW riešenia pre ÚS využíval infraštruktúru IS DCOM vo vládnom cloude, a teda centrálny publikačný bod aplikácií pre ÚS - jednotný front-end (nie v zmysle obrazoviek, ale v zmysle „prístupového zariadenia“) pre ÚS." Na takéto tvrdenie nie sú žiadne podporné argumenty. | Z | N | Argumentom je skúsenosť z OPIS, kedy jeden pracovník používal na každý IS samostatný počítač. |
| 57 | Slovensko. Digital | Ku kap. 4.1 / Plán realizácie Špeciálne v tejto časti je potrebné doplniť plán pre realizáciu úloh, ktoré si obce riešia sami, či už preto že nie sú podporované IS DCOM, alebo preto že obec služby tohto IS nevyužíva. | Z | ČA | Bude riešené v rámci Akčného plánu OPIUS. |
| 58 | Slovensko. Digital | Ku kap. 4.1 / Potrebné kompetencie DEUS / Jednotný prístupový bod pre ÚS Koncept „jednotného prístupového bodu pre ÚS“ nám nie je známy a žiadame ho z dokumentu vypustiť. Samozrejme nie je problém, aby DEÚS mal vlastného dátového kurátora, avšak z hľadiska integrácií, správy údajov, front-endu atď. nie je vhodné v prostredí samosprávy zavádzať centarlizovaný prístup, špeciálne pri zohľadnení konceptu dobrovoľnosti. | Z | N | Zodpovedané v rámci odpovede na pripomienku č. 39 a 40. |
| 59 | Slovensko. Digital | Ku kap. 4.1 / Potrebné kompetencie DEUS / Legislatíva Ako bolo uvedené v pripomienke k bodu "Spolupráca a komunikácia", koordinátor legislatívy má byť ÚPVII, ako príslušný ÚOŠS pre informatizáciu verejnej správy. | Z | N | UPVII bežne komunikuje so združenými zástupcami (rovnako platí v prípade Slovensko.Digital) |
| 60 | Slovensko. Digital | Ku kap. 4.1 / Potrebné kompetencie DEUS / Spolupráca a komunikácia V súlade s prezentáciou v Rade vlády z 28.10.2019 žiadame ako koordinátora, ktorý zabezpečuje riadenie informatizácie ÚS uviesť ÚPVII. Sme presvedčení, že táto úloha má byť vykonávaná ústredným orgánom štátnej správy. | Z | N | UPVII bežne komunikuje so združenými zástupcami (rovnako platí v prípade Slovensko.Digital) |
| 61 | Slovensko. Digital | Ku kap. 4.1 / Zabezpečenie trvalej udržateľnosti Odstavec "Z hľadiska trvalej udržateľnosti je efektívne a hospodárne, aby za takmer 3 000 subjektov ÚS bol budovaný jeden centrálny systém elektronickej komunikácie..." žiadame vypustiť. Keďže obce majú v súčasnom usporiadaní verejnej správy významnú autonómiu, nie je možné vnucovať im centrálny systém pod zámienkou „trvalej udržateľnosti“. Alebo samozrejme môžeme z rovnakého dôvodu zrušiť autonómiu samosprávy a všetko robiť centrálne – bude to snáď hospodárnejšie. | Z | N | Systém IS DCOM je dobrovoľný, tým pádom je zachovaný princíp autonómnosti samosprávy. Koncept zdieľaných nákladov je efektívny a hospodárny. |
| 62 | Slovensko. Digital | Ku kap. 4.1 / Zabezpečenie trvalej udržateľnosti Špeciálne v tejto časti je potrebné doplniť zaistenie trvalej udržateľnosti riešení, ktoré si obce zabezpečujú sami, či už preto že nie sú podporované IS DCOM, alebo preto že obec služby tohto IS nevyužíva. | Z | N | Zodpovedané v rámci odpovede na pripomienku č. 39 a 40. |
| 63 | Slovensko. Digital | Ku kap. 4.2 Vetu "Z hľadiska trvalej udržateľnosti je efektívne a hospodárne, aby za takmer 3 000 subjektov ÚS bol budovaný jeden centrálny systém elektronickej komunikácie" žiadame zmeniť tak, by aj obce v rámci princípu dobrovoľnosti si mohli vo vlastnej kompetencii zvoliť, či budú využívať služby IS DCOM, alebo vlastné riešenie. | Z | N | Zodpovedané v rámci odpovede na pripomienku č. 39 a 40. |
| 64 | Slovensko. Digital | Ku kap.1, veta "samotná prax ukázala, že takáto centrálne riadená implementácia predstavuje efektívny postup" Žiadame do dokumentu doplniť analýzu, ktorá preukáže že centrálne riadená implementácia je efektívna. | Z | N | Pozitívny aspekt centralizovaného riešenia potvrdili aj viaceré kontroly Najvyššieho kontrolného úradu SR ako najekonomickejšie a najhospodárnejšie riešenie informatizácie územnej samosprávy. Zo správy NKÚ SR citujeme: „Využívanie informačného systému. IS DCOM využívajú obce na báze dobrovoľnosti. Na účely dosiahnutia maximálnej efektívnosti je potrebné brať do úvahy zabezpečenie jeho plného využívania pre všetky mestá a obce.“ |
| 65 | Slovensko. Digital | Ku kap.2.1, odstavec 1-3 Žiadame doplniť aj analýzu iných ako OPIS riešení. Napr. pokiaľ je nám známe, TSK nerealizoval OPIS projekt, pritom úlohy informatizácie zvláda minimálne porovnateľne dobre ako iné VÚC. | Z | N | To čo je vám známe, je uvedené vo východiskovom stave. |
| 66 | Slovensko. Digital | Ku kap.3.1 Žiadame do tejto kapitoly vložiť koncept OpenAPI, ktorý zásadne podporí vznik a využívanie vlastných riešení rôznych cieľových skupín používateľov služieb. | Z | ČA | Tento dokument uvažuje s použitím konceptu OpenApi a je možné jeho rozpracovanie v rámci Akčného plánu OPIUS. |
| 67 | Slovensko. Digital | Ku kapr. 2.2, bod a) Dobrovoľnosť Tento dôležitý bod žiadame preformulovať tak, že v rámci zahovania autonómie orgánov ÚS v rámci členenia verejnej správy v SR je základným princípom dobrovoľnosť, ktorá znamená že každý orgán ÚS si môže sám zvoliť technické riešenia, pomocou ktorých zaistí vykonanie vlastných úloh. Štátna správa bude tento koncept dobrovoľnosti - ako výsadu orgánov ÚS - podporovať, vrátane prideľovania zdrojov na informatizáciu ÚS. | Z | N | Zodpovedané v rámci odpovede na pripomienku č. 39, 40 a 61. |
| 68 | Slovensko. Digital | Ku kapr. 4.1 Žiadame časť "Potrebné kompetencie DEUS" premenovať na "Potrebné kompetencie" a v celej kapitole popísať kompetencie potrebné aj na úrovni jednotlivých orgánov ÚS. | Z | N | Zodpovedané v rámci odpovede na pripomienku č. 39 a 40. |